Komitee versoek einde van poskantoorstakingArgieffoto Die parlementêre portefeuljekomitee oor telekommunikasie en posdienste het Dinsdag gesê poskantoorwerkers moet dadelik terugkeer werk toe ná die vrywillige bedanking van die Raad van die SA Poskantoor. “Die Raad het bedank ná ŉ vergadering op 31 Oktober tussen die komitee, die raadslede en uitvoerende bestuur, en Siyabonga Cwele, minister van telekommunikasie en posdienste,” het die komitee in ŉ verklaring gesê. “Die komitee het dit in dié vergadering benadruk dat die vakbonde saam met die bestuur van die SAPO moet werk om ŉ volhoubare oplossing te vind en werkers aan te moedig om dadelik terug te keer werk toe.” Klik hier om meer te lees. Die staking deur die tydelike werkers duur nou al vier maande lank. Vakbonde eis ŉ verhoging van 8% en permanente aanstellings van alle tydelike werkers. Die staking het die finansiële situasie by die poskantoor vererger, wat nou ŉ agterstand van R400 miljoen beleef terwyl posvolumes steeds afneem. LP’s het vroeër vandeesmaand gehoor die Poskantoor is op die rand van ŉ ineenstorting.